ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 10. septembra 2003
								K materiálu č. 8297/2003
								K bodu č. 7

S T A N O V I S K O

k  návrhu  zákona,  ktorým  sa  mení  a 
 dopĺňa  zákon  č.  139/1998  Z.  z.  o omamných látkach, psychotropných látkach a prípravkoch v znení zákona č. 260/1999 Z. z. ______________________________________________________________

 I.

Návrh zákona, ktorým sa mení  a dopĺňa  zákon č. 139/1998 Z. z. o omamných látkach, psychotropných látkach a prípravkoch v znení zákona        č. 260/1999 Z. z. predkladá na rokovanie vlády Slovenskej republiky minister zdravotníctva Slovenskej republiky Rudolf Zajac.		
Návrh zákona sa predkladá na základe Plánu legislatívnych úloh vlády	 SR   na rok 2003 a uznesenia vlády SR č. 370 zo 14. mája 2003.

 II.	
			
Cieľom návrhu zákona je v súlade s decentralizáciou verejnej správy vykonať potrebné legislatívne zmeny zákona na úsekoch, na ktorých ministerstvo vykonáva štátnu správu. Návrh zákona rozširuje výkon štátnej správa na úseku omamných a psychotropných látok o Štátny ústav pre kontrolu liečiv v Bratislave. Návrh ruší výkon štátnej správy v oblasti zaobchádzania s omamnými a psychotropnými látkami na krajských a okresných úradoch. Výkon štátnej správy z krajských úradov sa prenáša na Štátny ústav pre kontrolu liečiv v Bratislave, ktorý je orgánom štátnej správy a úlohy vykonávané v súčasnosti okresnými úradmi sa prenášajú na samosprávne kraje                       podľa územnej pôsobnosti.
Ďalším cieľom návrhu zákona  je  doplniť prílohu č. 1 o omamné látky a psychotropné látky, ktoré sa zaraďujú do zoznamu omamných                           a psychotropných látok zaradených do I., II. a III. skupiny na základe rezolúcií OSN.
 					
III.

     Legislatívna rada vlády Slovenskej republiky prerokovala tento návrh zákona 19. augusta 2003, s tým že uplatnila k nemu viacero pripomienok.

IV.

     Sekcia vládnej legislatívy Úradu vlády Slovenskej republiky odporúča vláde návrh zákona, ktorým sa mení  a dopĺňa  zákon č. 139/1998 Z. z. o omamných látkach, psychotropných látkach a prípravkoch v znení zákona č. 260/1999 Z. z. schváliť, avšak ešte s týmito legislatívno-technickými pripomienkami:
1. V bode 5 navrhujeme upraviť znenie vety za bodkočiarkou takto:                  „...v prípade potreby sa vyšetrením u odborného lekára psychiatra zabezpečí...“.
2. V bode 7 na konci textu odporúčame vykonať legislatívno-technickú úpravu „...podľa odseku 2...“.
3.	V bode 11 na konci textu odporúčame upraviť znenie v súlade legislatívnymi pravidlami takto: „..v § 5 ods. 3 písm. a) a b)“. Obdobnú úpravu treba vykonať aj v bode 13. 
4. V bode   21 v § 16 ods. 7 písm. c) odporúčame na konci textu  vykonať legislatívno-technickú úpravu „...podľa písmen a) a b) nepredkladá.“.
5. V bode 22 úvodnú vetu odporúčame preformulovať takto: „V § 17 ods. 1 sa písmeno b) dopĺňa bodom 3, ktorý znie:“. 

Bratislava 5. septembra 2003
Vypracovala: E. Eškutová

									Štefan G r m a n
									generálny riaditeľ                                                   
              sekcie vládnej legislatívy